V E N D I M

NR.170, datë 8.4.1999

PËR NJË NDRYSHIM NË VENDIMIN E KËSHILLIT TË MINISTRAVE NR.307, DATË 19.5.1998 “PËR NJË NDRYSHIM NË VENDIMIN E KËSHILLIT TË MINISTRAVE NR.182, DATË 25.4.1995 “PËR ÇMIMET E SHITJES SË BARNAVE”, NDRYSHUAR ME VENDIMIN E KËSHILLIT TË MINISTRAVE NR.21, DATË 31.1.1997

Në mbështetje të nenit 100, të Kushtetutës së Republikës së Shqipërisë, dhe të nenit 414, të ligjit nr.7815, datë 20.4.1994 “Për barnat”, me propozimin e Ministrisë së Shëndetësisë, Këshilli i Ministrave

V E N D O S I:

Në vendimin e Këshillit të Ministrave nr.307, datë 19.5.1998 “Për një ndryshim në vendimin e Këshillit të Ministrave nr.182, datë 25.4.1995, në pikën 1, pas paragrafit të parë, shtohet një paragraf me këtë përmbajtje:

“Kufiri maksimal i çmimit të shitjes me shumicë të barnave nga Fufarma, Sh.a. Tiranë, institucionet shëndetësore, shtetërore, në varësi të Ministrisë së Shëndetësisë, caktohet deri në 7 për qind mbi çmimin fillestar të blerjes CIF, konvertuar në lekë sipas kursit përkatës, mesatar që njoftohet nga Banka e Shqipërisë për çdo 6-mujor”.

Ky vendim hyn në fuqi menjëherë dhe i shtrin efektet deri më datën 30.6.1999.

